**A Maglódi Vermesy Péter Alapfokú Művészeti Iskola Térítési- és Tandíj Szabályzata**

**I. Fejezet**

**Általános rendelkezés**

**I.1. A Szabályzat célja**

A Szabályzat célja, hogy részletesen meghatározza a Monori Tankerületi Központ (a továbbiakban: fenntartó) fenntartásában működő Maglódi Vermesy Péter Általános és Alapfokú Művészeti Iskolában a térítési díj és a tandíj fizetésének módját, a tanulmányi eredményre és a szociális helyzetre tekintettel adható engedményeket, valamint a Maglód Város Önkormányzata által rendeletben szabályozott támogatási keret felhasználását.

**I.2 A Szabályzat személyi hatálya**

E Szabályzat hatálya kiterjed a Monori Tankerületi Központ fenntartásában működő alapfokú művészeti iskolára (továbbiakban művészeti iskola).

**I.3 A Szabályzat tárgyi hatálya**

A Szabályzat tárgyi hatálya kiterjed a művészeti iskola szolgáltatásaiért fizetendő térítési- és tandíj megállapítására, valamint Monori Tankerületi Központ fenntartói körlevelében szabályozott térítési, díj, tandíj támogatás méltányossági alapon történő felhasználásának szabályaira.

**I.4 A Szabályzat jogi háttere**

1. A nemzeti köznevelésről szóló 2011. évi CXC. törvény (a továbbiakban: KNT.),
2. A nemzeti köznevelésről szóló törvény végrehajtásáról szóló 229/2012. (VIII.28.) Korm. rendelet (a továbbiakban: KR.),
3. A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (ER.)
4. A Monori Tankerületi Központ 1/2018. (V.31.) térítési díj és tandíj szabályzata (MSz.)

**II. Fejezet**

**Értelmező rendelkezések**

**II.1 Szakmai feladat**

Szakmai feladat az a pedagógiai tevékenység, amellyel összefüggésben a tanulót térítési díj, illetve tandíjfizetési kötelezettség terheli.

**II.2 Szakmai feladatra jutó folyó kiadások**

Szakmai feladatra jutó folyó kiadások az adott feladatra elszámolható működési célú kiadások feladattal arányos része.

**II.3 Tandíj**

Költségtérítés, tanulói díjfizetési kötelezettség, a szeptemberi tanévkezdéskor szakmai alapfeladatokra számított folyó kiadások alapján az egy tanulóra számított összeg. Az oktatás, képzés teljes költségének megfizetése.

**II.4 Térítési díj**

tanulói díjfizetési kötelezettség, a szeptemberi tanévkezdéskor szakmai alapfeladatokra számított folyó kiadások alapján az egy tanulóra számított összeg alapján részleges hozzájárulás az oktatás, képzés költségeihez.

**III. Fejezet**

**A térítési díj és a tandíj**

**III.1 A térítési díj és a tandíj alapja**

(1) Az intézményben a tanévre fizetendő térítési díj és a tandíj meghatározásának alapja a vonatkozó tankerületi szabályozás szerint.

(2) A térítési díj és a tandíj mértékének meghatározásánál minden esetben kizárólag a szakmai feladatra jutó folyó kiadások összege vehető figyelembe.

(3) A Monori Tankerületi Központ legkésőbb minden év május 31-ig meghatározza a következő tanévben alkalmazandó díjalapot.

**III.2 A térítési díj mértéke**

Az alapfokú művészeti iskolában a heti hat tanórai foglalkozás a főtárgy gyakorlatának és elméletének elsajátításához, valamint tanévenkénti egy meghallgatás és egy művészi előadás, valamint e szolgáltatások körében az iskola létesítményeinek, felszereléseinek használata, továbbá az állami vizsga és a tanulmányok alatti vizsga esetében **térítési díjat** kell fizetni, amelynek mértéke

a) a tanév első napján a **18. életévét be nem töltött, a nappali rendszerű vagy nappali oktatás munkarendje szerinti oktatásban tanulói jogviszonyban lévő tanuló** esetében a díjalap

aa) 5 %-a 4,6 és 5 közötti tanulmányi átlag,

ab) 6 %-a 4,1 és 4,5 közötti tanulmányi átlag,

ac) 8 %-a 3,6 és 4 közötti tanulmányi átlag,

ad) 10 %-a 3,1 és 3,5 közötti tanulmányi átlag,

ae) 15 %-a 2 és 3 közötti tanulmányi átlag,

af) 20 %-a elégtelen tanulmányi eredmény esetén,

b) a tanév első napján a **18. életévét betöltött, de a 22. életévét be nem töltött a nappali rendszerű vagy nappali oktatás munkarendje szerinti oktatásban tanulói jogviszonyban lévő tanuló** esetében a díjalap

ba) 15 %-a 4,5 és 5 közötti tanulmányi átlag,

bb) 16 %-a 3,5 és 4,4 közötti tanulmányi átlag,

bc) 18 %-a 2,5 és 3,4 közötti tanulmányi átlag,

bd) 30 %-a 2 és 2,4 közötti tanulmány átlag,

be) 40 %-a elégtelen tanulmányi eredmény esetén.

c) **Vendégtanuló jogviszony** létesítése esetén - a tartós gyógykezelés miatt létesített vendégtanulói jogviszony kivételével – térítési díjat kell fizetni, amelynek mértéke a díjalap

ca) 3 %-a 4,6 és 5 közötti tanulmányi átlag,

cb) 4 %-a 4,1 és 4,5 közötti tanulmányi átlag,

cc) 10 %-a 3,6 és 4 közötti tanulmányi átlag

cd) 15 %-a 3,1 és 3,5 közötti tanulmányi átlag,

ce) 20 %-a 2 és 3 közötti tanulmányi átlag,

cf) 30 %-a elégtelen tanulmányi eredmény esetén

d) A **független vizsgáért** térítési díjat kell fizetni, amelynek mértéke tantárgyanként a kötelező legkisebb munkabér (minimálbér) 3,75 %-a

**III.3 A tandíj mértéke**

Az alapfokú művészeti iskolában a heti hat tanórát meghaladó tanórai foglalkozás, a tanulmányi követelmények nem teljesítése miatt az évfolyam második vagy további alkalommal történő megismétlése, továbbá minden tanórai foglalkozás annak, aki nem tanköteles, feltéve,hogy nem áll tanulói jogviszonyban a nappali rendszerű vagy nappali oktatás munkarendje szerinti oktatásban, valamint annak, aki a huszonkettedik életévét betöltötte esetében, valamint a több művészeti ág, több tanszak foglalkozásait igénybe vevő tanuló az első tanszak térítési díján felül művészeti áganként, tanszakonként **tandíjat** kell fizetni, amelynek mértéke

a) a tanév első napján a **18. életévét be nem töltött tanuló** esetében a díjalap

aa) 15 %-a 4,5 és 5 közötti tanulmányi átlag,

ab) 20 %-a 3,5 és 4,4 közötti tanulmányi átlag,

ac) 25 %-a 2,5 és 3,4 közötti tanulmányi átlag,

ad) 30 %-a 2 és 2,4 közötti tanulmányi átlag,

ae) 40 %-a elégtelen tanulmányi eredmény esetén,

b) a tanulmányi követelmények nem teljesítése miatt az **évfolyam második, vagy további megismétlése** esetén a díjalap 40 %-a,

c) **minden további** esetben a díjalap

ca) 20 %-a 4,5 és 5 közötti tanulmányi átlag,

cb) 25 %-a 3,5 és 4,4 közötti tanulmányi átlag,

ce) 30 %-a 2,5 és 3,4 közötti tanulmányi átlag,

cd) 35 %-a 2,0 és 2,4 közötti tanulmányi átlag,

ce) 40 %-a elégtelen tanulmányi eredmény esetén

d) a nevelési-oktatási intézményben a pedagógiai programhoz nem kapcsolódó nevelés és oktatás,valamint az ezzel összefüggő más szolgáltatás esetében a tandíj mértéke a díjalap 100 %-a,

e) Az Nkt. 92 § (7) bekezdésében meghatározott nem magyar állampolgárnak tandíjat kell

fizetnie, amelynek mértéke az alapfokú művészeti iskolában a díjalap

ea) 20 %a 4,5 és 5 közötti tanulmányi átlag,

eb) 40 %-a 3,5 és 4,4 közötti tanulmányi átlag,

ec) 60 %-a 2,5 és 3,4 közötti tanulmányi átlag,

ed) 80 %-a 2,0 és 2,4 közötti tanulmányi átlag,

ee) 100 %-a elégtelen tanulmányi eredmény esetén .

**III.4 Térítési díj és tandíjkedvezmény**

(1) A gyermeket, tanulót a szociális helyzete alapján térítési díj-, illetve tandíjkedvezmény illeti meg. Ha a gyermek, a tanuló törvényes képviselője háztartásában az egy főre jutó nettó jövedelem a mindenkori legkisebb öregségi nyugdíj

a) 131 %-135 %-a, a fizetendő díj a 4., illetve a III. fejezetben meghatározott díj 10 %-a,

b) 136 %-140 %-a, a fizetendő díj a 4. illetve a III. fejezetben meghatározott díj 20 %-a,

c) 141 %-150 %-a, a fizetendő díj a 4. illetve a III. fejezetben meghatározott díj 30 %-a,

d) 151 %-160 %-a, a fizetendő díj a 4. illetve a III. fejezetben meghatározott díj 40 %-a,

e) 161 %-170 %-a, a fizetendő díj a 4. illetve a III. fejezetben meghatározott díj 50 %-a,

f) 171 %-180 %-a, a fizetendő díj a 4. illetve a III. fejezetben meghatározott díj 60 %-a,

g) 181 %-190 %-a, a fizetendő díj a 4. illetve a III. fejezetben meghatározott díj 70 %-a,

h) 191 %-200 %-a, a fizetendő díj a 4. illetve a III. fejezetben meghatározott díj 80 %-a,

i) 201 %-210 %-a, a fizetendő díj a 4. illetve a III. fejezetben meghatározott díj 90 %-a.

(2) az (1) bekezdésben meghatározott díjkedvezményre való jogosultságot okirattal kell igazolni (A jövedelemigazolásokat a beadást megelőző három havi nettó átlagjövedelemről és egyéb jövedelmekről kell kiállítani.)

(3) Az (1) bekezdésben meghatározott díjkedvezmény iránti kérelmet, a kérelem benyújtási határidejétől számított 15 napon belül az intézmény vezetője bírálja el.

(4) A díjkedvezmény iránti kérelmet a 2. melléklet szerinti formában, egy példányban az intézmény vezetőjéhez kell benyújtani legkésőbb minden év szeptember 20-ig. A kérelem benyújtásakor csatolni kell a kapcsolódó munkáltatói, illetve jövedelem igazolást.

**III.5 Térítési díj, tandíj fizetése alóli mentesség szabályai**

Minden esetben ingyenes a halmozottan hátrányos helyzetű, a hátrányos helyzetű tanuló, a testi, érzékszervi (látási, hallási), középsúlyos és enyhe értelmi fogyatékos, továbbá az autista tanuló részére az első alapfokú művészetoktatásban való részvétel.

Az alapfokú művészeti iskola a nyilatkozatok megtételéhez formanyomtatványt biztosít. (2. melléklet)

**III.6. A Monori Tankerületi Központ 1/2021. (V.26.) számú fenntartói körlevele az igazgatói hatáskörben a tankerület által biztosított keret összegéig adható további díjkedvezményekről:**

* Sajátos nevelési igényű tanulók: A sajátos nevelési igényű tanuló esetén fizetendő térítési díj és tandíj mértéke a Szabályzat 6. § (1) bekezdésében, valamint a 7. § (2) bekezdésében meghatározott, tanulmányi eredmények alapján megállapított térítési és tandíj mértékének 100%-a.
* Nappali tagozatos hallgatók: A Szabályzat 6. § c) pontjában meghatározott mértékű térítési díjat köteles fizetni az a tanuló, aki a tanév első napján a 18. életévét betöltött, de a 25. életévét be nem töltött nappali tagozaton felsőoktatásban tanulói vagy hallgatói jogviszonnyal rendelkezik.
* Tankerületi Központ által meghatározott pénzügyi keret további kedvezményekre (SNI-s tanulókon és hallgatókon kívül): tanulólétszám alapján tanévre biztosított intézményvezetői méltányossági keret.

 Javasolt méltányossági szempontok:

* ha a tanuló egy Intézményben kettő vagy több tanszakon is kiemelkedően teljesít, vagy
* ha a tanuló szülője vagy gondviselője a tanulót egyedül neveli, vagy
* ha a tanuló egy vagy több hozzátartozója szintén tanulói jogviszonyban áll az Intézménnyel.

**IV. fejezet**

**Egyéb rendelkezések**

**IV.1 Eljárási rendelkezések Művészeti iskolák vonatkozásában**

(1) Az alapfokú művészeti iskolában a tanulói jogviszony létesítésekor írásban nyilatkozni kell arról, hogy melyik művészeti ágra (főtárgy és kötelezően választandó tárgy) történik a beiratkozás, amelyben a legfeljebb heti háromszáz perc tanórai foglalkozást biztosítja az intézmény.

(2) Ha a tanuló több alapfokú művészeti iskolával létesít tanulói jogviszonyt, vagy egy alapfokú művészeti iskolában több művészeti ág, több tanszak képzésében vesz részt, a tanulónak, illetve kiskorú tanuló esetén a törvényes képviselőnek a 2. melléklet szerinti formában írásban nyilatkoznia kell arról, hogy a tanuló melyik iskolában, melyik művészeti ágban, illetve melyik tanszakon vesz részt térítési díjfizetési kötelezettség mellett a képzésben.

**IV.2 Tanulmányi átlag**

(1) A tanulmányi átlag megállapításánál az összes tanult tantárgy tanév végi eredményét, az

alapfokú művészeti iskolában a főtárgy és a kötelező melléktárgy tanulmányi eredményét kell figyelembe venni.

(2) Tanév végi eredmény hiányában az előző tanév eredményét kell figyelembe venni.

(3) A tanulmányi átlagot a számtani átlag kiszámításával kell meghatározni és a kerekítés

szabályai szerint egy tizedes jegyre kell kerekíteni.

(4) Elégtelen a tanulmányi eredmény, ha a tanuló évfolyamismétlésre kötelezett.

**IV.3 Díj számítási és fizetési rendelkezések**

(1) A térítési díj és a tandíj mértékének kiszámításánál az általános kerekítési szabályok alkalmazásával száz forinttal osztható díjat kell meghatározni.

(2) A térítési díj és a tandíj mértéke a fizetésre kötelezett tanulmányainak első félévében, illetve magasabb évfolyamokon, ha az előző évben szöveges értékelés történt, az intézmény, az életkor és a jogviszony alapján meghatározott legalacsonyabb díjtétel.

(3) Az intézmény vezetője a fizetendő díjról írásban értesíti a törvényes képviselőt, illetve a nagykorú tanulót. Az értesítés tartalmazza a fizetendő díj jogalapját, összegét, a fizetés módját, határidejét, a fizetés elmulasztásának következményeit és a jogorvoslati lehetőséget.

(4) A térítési díj, illetve a tandíj befizetésének elmaradása esetén az intézmény vezetője írásban, határidő tűzésével felhívja a törvényes képviselőt, illetve a nagykorú tanulót a fizetési kötelezettség teljesítésére, egyúttal figyelmezteti a jogkövetkezményekre.

(5) A térítési- és tandíjak befizetésének módja:

Utalással vagy csekken történő befizetésével a KRÉTA rendszerben közzétett előírásnak megfelelően.

(6) Az éves díjakat két részletben, félévenként egy összegben kell megfizetni. Az első féléves térítési- és tandíj befizetési határideje október 15. A második féléves térítési- és tandíj befizetési határideje február 15.

(7) Az adott tanévre érvényes aktuális térítési- tandíj összeget, valamint a térítési- és tandíjkedvezményeket a 1. sz. melléklet tartalmazza.

Maglód, 2023. szeptember 1.

 Hosszú Tibor

 intézményvezető

**2.sz melléklet**

**Térítési díj, tandíj kedvezmény kérelmek**

1. **A tanuló adatai:**

**(Figyelem bármelyik kedvezmény igénylése esetén kötelező kitölteni!)**

Tanuló neve:

Szül. hely, idő:

Állandó lakhely:

Tartózkodási hely:

A tanuló oktatási azonosító száma:

Szülő (törvényes képviselő) neve: …………………………………………………… Tel.:

Anyja születéskori neve: ……………………………………………………………… Tel.:

1. **Díjkedvezmény iránti kérelem szociális helyzet alapján**

Nyilatkozom arról, hogy a 2023/2024-es tanévben a díjkedvezményt a szociális helyzetemre tekintettel kívánom igénybe venni.

A család egy főre jutó havi nettó jövedelme: …………………………………… Ft

Gyermekemet egyedül nevelem (a megfelelő aláhúzandó):

igen nem

Kérelemhez csatolt dokumentumok:

Büntetőjogi felelősségem tudatában kijelentem, hogy a fenti adatok a valóságnak megfelelnek.

Maglód, 2023. …………………… hó ………… nap

 ………………………………………………..

 Szülő (gondviselő) aláírása

**Díjkedvezmény iránti méltányossági kérelem**

Alulírott, ……………………………………………………………………. szülő/gondviselő, azzal a kéréssel fordulok a Vermesy Péter Alapfokú Művészeti Iskola intézményvezetőjéhez, hogy a 2023/24-es tanévre az alapfokú művészetoktatásban ……………………………………… tanszakon tanuló gyermekem részére térítési díj/tandíj kedvezményt állapítson meg az alábbi indokok alapján. (A megfelelő(ke)t kérjük bejelölni!)

* a tanuló két tanszakon tanul
* a tanuló szülője/gondviselője a tanulót egyedül neveli
* a tanuló egy, vagy több testvére szintén a művészeti iskola tanulója

egyéb megjegyzés …………………………………………………………………………………………………………………………………..

………………………………………………………………………………………………………………………………………………………………..

Maglód, 2023. ……………………………. hó……………nap

 ……………………………………………………

 szülő/gondviselő aláírása

 **AZ INTÉZMÉNY TÖLTI KI!**

 Iktatószám:

A térítési díj/tandíj kedvezmény iránti kérelmet átvettem.

Maglód, 2023. …………………….. hónap……….nap

 …….………………………………………………

 ügyintéző aláírása

Tanuló neve: …………………………………………………………………. tanszak……………………………………………..

Előző évi tanulmányi átlag: ………………..

Méltányossági kérelem kedvezménye nélkül megállapított térítési díj/tandíj összege: …………………….Ft/félév

Fizetendő díj megállapítása:

 Kedvezmény mértéke: ……………….. %

 Fizetendő térítési díj/tandíj összege: ……………………….. Ft/félév

A szülő/gondviselő kérelmét figyelembe véve a kedvezményt a fentiek szerint megadom.

 ……………………………………………………

 intézményvezető aláírása

A szülő kérelmét elutasítom.

 ……………………………………………………

 intézményvezető aláírása

Maglód, 2023. …………………….. hónap……….nap